WINNERS
ప్రాచీన క్రీడలకు అంతర్జాతీయ గుర్తింపు తెస్తాం
వికారాబాద్‌: భారతీయ సాంస్కృతి, సాంప్రదాయాల్లో ప్రాచీన క్రీడల్లో ఎంతో ప్రాచుర్యం పొందిన లగోరి ఆటను అంతర్జాతీయ స్థాయిలో గుర్తింపు తెచ్చి ఒలంఫిక్‌ క్రీడల్లో చేర్పించేందుకు కృషి చేస్తున్నామని రాష్ట్ర బీజేపీ కార్యదర్శి సేరి నర్సింగ్‌రావు, తెలంగాణ రాష్ట్ర లగోరి క్రీడల ప్రధాన కార్యదర్శి నవీన్లు పేర్కోన్నారు. ఆదివారం 5వ అంతర్జాతీయ లగోరి క్రీడల ముగింపు కార్యక్రమంలో వికారాబాద్‌ జిల్లా కేంద్రంలోని బ్లాక్‌ గ్రౌండ్‌లో నిర్వహించారు. ఈ సందర్భంగా వారు మాట్లాడుతూ. లగోరి క్రీడలను ప్రతి వ్యక్తికి తెలిసే విధంగా అందరిలో ఈ ఆటపై అవగాహన, స్పూర్తిని నింపేందుకు కృషి చేస్తామన్నారు. అందరి సహకారం అందిస్తేనే బాగుంటుందని వారు సూచించారు.
తెలంగాణ రాష్ట్రంలోని వికారాబాద్‌ జిల్లా తొలిసారిగా జాతీయ స్థాయి క్రీడలను నిర్వహించడం గర్వంగా ఉందన్నారు. 18 సంవత్సరాల లోపు బాలబాలికలకు నిర్వహించి లగోరి ఆటలో జాతీయ స్థాయి క్రీడల్లో 14 రాష్ట్రాలకు చెందిన 262 మంది క్రీడాకారులు పాల్గ్గొన్నారు. బాలుర విభాగంలో తెలంగాణ రాష్ట్రం గెలుపొందగా ద్వితీయ స్థానంలో మహారాష్ట్ర జట్టు, తృతియ స్థానంలో తమిళనాడు జట్టు స్థానాల్లో పోందాయి. బాలిక విభాగంలో తతమిళనాడు గెలుపోంది మొదటి స్థానాన్ని కైవసం చేసుకోగా, ద్వితీయ స్థానంలో హర్యానా, తృతియ స్థానంలో పాండిచ్చేరీలు దక్కించుకున్నాయి
. ఈ క్రీడలను ఎమ్మెల్యే సంజీవ్‌రావు ప్రారంభించగా రెండవ రోజు క్రీడలను ఎ చంద్రశేఖర్‌ ప్రారంభించారు. లగోరి ఆటకు జాతీయ స్థాయి గుర్తింపు తీసుకువచ్చేందుకు కృషి చేస్తామని అన్నారు. ఈ సారి ఓలింపిక్‌లో కొత్తగా 16 క్రీడలను చేర్చభోతున్నారని అందులో మొదటిది లగోరి క్రీడనే అని అన్నారు. ముగింపు కార్యక్రమంలో టీఆర్‌ఎస్‌ పార్టీ నాయకులు రోహిత్‌రెడ్డితో పాటు బిజేపీ నాయకులు కరణం ప్రహ్లాదారావు, శివరాజ్‌, సాయిక్రిష్ణ, విజయబాస్కర్‌రెడ్డి, జగధీశ్వర్‌, వెంకటయ్యగౌడ్‌, కేపి రాజు, భూమోళ్ళ క్రిష్ణయ్య, నిరంజన్‌రెడ్డి, అమరెందర్‌రెడ్డిలు పాల్గోని విజేతలకు బహుమతులను ప్రధానం చేశారు. లగోరి ఆటలో గెలుపోందిన, పాల్గోన్న క్రీడాకారులకు ప్రోత్సహాకాలను అందిచారు.